Nil & Viola PopDuo: Senki – klippremier | Castellum.DO
Nil & Viola PopDuo: Senki – klippremier
Öcaline • 2016. május 3. 20:18 • videó • 0 • 34
Befutott Nil "Mintapolgár/Híresember" jelzése délután, aztán takuztam egy kicsit, majd leveleztünk a Senki című opuszról, aztán úgy döntöttem, nemcsak a videót, de a levelezés jellemző részleteit is kiteszem. Tanulságos, szerintem.
Megjelent a Senki című szerzemény a Nil & Viola PopDuo formációtól, egészen pontosan tegnap éjjel élesedett a második dal – szöveges videóval – a "Szakíts ki mindent" EP-ről. A szerzővel leveleztünk a videó élesítéséről, így:
Szeva! Reggel jutott eszembe, hogy nem is mondtam neked, hogy jutubon van az uj dalunk. Most telefonrol nem tudom linket atkuldeni, de falamon kint van!
hello, lesem, tolom, Nil pajtás! élesítem majd, este valamikor jön a klippremier
Köszönöm!!! Tegnap este akartam szólni, de csak éjfél körül készültem el. Ma meg türelmetlen voltam, és korán reggel feltoltam. A Műanyag lakatnak végül forgatunk klipet! Az, remélem, durva lesz.
elég nyomasztó darab ez is
Igen. Valamiért most elkezdtünk ebbe az irányba menni. Aztán a Műanyag lakat után van még 3 dal, ami azért feloldozás lesz ezekhez képest. De mit csináljak, nyomasztó a világ, az ország, a város, az lenne a csoda, ha a dalok nem lennének azok. Tegnap forgattam az utcán, hogy legyen valami kép a szöveg alá. Este 9 volt, de nagyon könnyen találtam üres utcákat, ahol Senki sem volt. Sőt. Csak azokat találtam.
Hát ennyi, drága böngészők – jöjjön mindezek után a "Senki" mindenkinek; máris itt!